Ministerstvo školstva, výskumu, vývoja a mládeže Slovenskej republiky

o súťažiach a predmetových olympiádach

Gestorský útvar: odbor mládeže, zdravia a pohybových aktivít, tel. č.: 02/59374771        ev. č.: 2026/12984:2-F9210

Minister školstva, výskumu, vývoja a mládeže podľa čl. 12 ods. 2 a písm. f) druhého bodu Organizačného poriadku Ministerstva školstva, výskumu, vývoja a mládeže Slovenskej republiky, § 52 ods. 7 písm. a) zákona č. 321/2025 Z. z. o  a školskej správe a o zmene a doplnení niektorých zákonov a § 22 zákona č. 322/2025 Z. z. o financovaní škôl a školských zariadení vydáva túto smernicu:

Čl. 1 [bookmark: _Toc175224372]
Predmet úpravy

(1) Táto smernica upravuje
a) schvaľovanie, organizovanie, riadenie, vykonávanie a finančné zabezpečenie súťaží detí a žiakov škôl a školských zariadení a predmetových olympiád žiakov škôl (ďalej len „súťaž“) a
b) postup pri poskytnutí finančných prostriedkov za mimoriadne výsledky žiakov.

(2) Pri schvaľovaní, organizovaní, riadení, vykonávaní a finančnom zabezpečení športových súťaží sa postupuje podľa osobitného vnútorného aktu riadenia.[footnoteRef:1]) [1: ) Smernica č. 38/2025 o školských športových súťažiach.] 


Čl. 2 [bookmark: _Toc146113280][bookmark: _Toc175224373]
Úvodné ustanovenie

1. Súťaže sa organizujú najmä na účel
a) vyhľadávania detí s nadaním a žiakov s nadaním,
b) rozvíjania tvorivých schopností a kritického myslenia u detí a žiakov,
c) rozvíjania gramotností v súlade so štátnym vzdelávacím programom,
d) rozvíjania odborno-teoretických vedomostí, manuálnych, odborných a praktických zručností a výskumných schopností,
e) rozvíjania samostatnej a pravidelnej tvorivej činnosti,
f) rozvíjania záujmu o sebavzdelávanie,
g) rozvíjania kognitívnych, sociálnych, občianskych, kultúrnych a komunikačných kompetencií,
h) rozvíjania umeleckého, jazykového, prírodovedného, technického a športového nadania,
i) rozvíjania digitálnych kompetencií vrátanie využívania digitálnych technológií, a nástrojov umelej inteligencie a kritického myslenia vo vzťahu k posudzovaniu syntetického obsahu vytvoreného umelou inteligenciou,
j) vytvárania vzťahu k vyučovaciemu predmetu alebo k odboru vzdelávania,
k) vytvárania vzťahu k svojej identite, kultúre a materinskému jazyku,
l) rozvíjania pohybových kompetencií, formovania vzťahu k zvyšovaniu telesnej zdatnosti, posilňovaniu zdravia a zdravému životnému štýlu,
m) vytvárania konkurenčného prostredia na vzájomné porovnávanie schopností, zručností, vedomostí a kvality výchovno-vzdelávacieho procesu,
n) rozvíjania spolupráce s organizáciami uskutočňujúcimi výskum a vývoj, vysokými školami a podnikateľmi,
o) podporovania účasti na medzinárodných kolách súťaží.

(3) Súťaže musia byť v súlade s princípmi a cieľmi výchovy a vzdelávania[footnoteRef:2]) a sú založené najmä na princípoch [2: ) § 3 a 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. ] 

a) rovnakých pravidiel a podmienok pre účastníkov súťaže pred začiatkom súťaže a počas celého priebehu súťaže,
b) rešpektu, tolerancie, odmietania násilia, neznášanlivosti a extrémizmu,
c) individuálneho výkonu alebo tímovej spolupráce účastníkov súťaže,
d) predchádzania konfliktu záujmov.

(4) Súčasťou súťaže, v závislosti od jej zamerania, môže byť aj systematická príprava formou prednášok, seminárov, sústredení, tréningov, riadenej odbornej činnosti a umeleckej činnosti najmä pod vedením pedagogických zamestnancov alebo odborných zamestnancov.

(5) Účasť na súťaži je dobrovoľná.

(6) V kategórii žiakov základných škôl môžu súťažiť aj žiaci prvého až štvrtého ročníka stredných škôl s osemročným vzdelávacím programom. V súťažnom tíme musia všetci členovia tímu spĺňať kategóriu ročníka, pre ktorý sa súťaž organizuje, uvedenú v organizačnom poriadku súťaže.

(7) Práca pedagogického zamestnanca alebo odborného zamestnanca pri príprave detí a žiakov na súťaže a ich aktívnu účasť na súťažiach sa zohľadňuje podľa zásad hodnotenia pedagogických zamestnancov a odborných zamestnancov. Za mimoriadne výsledky žiakov môže riaditeľ školy alebo riaditeľ školského zariadenia udeliť pedagogickému zamestnancovi alebo odbornému zamestnancovi morálne ocenenie, ktoré môže byť spojené s finančnou odmenou.[footnoteRef:3]) [3: ) § 80 ods. 3 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov.] 


Čl. 3 [bookmark: _Toc175224374]
Štruktúra a členenie súťaže

(1) Súťaže podľa cieľovej skupiny sú určené pre
7. deti materských škôl,
7. žiakov základných škôl,
7. žiakov gymnázií,
7. žiakov stredných odborných škôl,
7. žiakov stredných priemyselných škôl,
7. žiakov stredných športových škôl,
7. žiakov škôl umeleckého priemyslu,
7. žiakov konzervatórií,
7. žiakov základných umeleckých škôl,
7. deti a žiakov škôl so špeciálnymi výchovno-vzdelávacími potrebami,
7. deti a žiakov školských výchovno-vzdelávacích zariadení a špeciálnych výchovných zariadení.

(2) Súťaže podľa zamerania sú
7.  predmetové olympiády,
7. tematické súťaže,
7. umelecké súťaže,
7. súťaže v odborných teoretických vedomostiach a praktických zručnostiach,
7. súťaže pre deti a žiakov so špeciálnymi výchovno-vzdelávacími potrebami,
7. súťaže pre deti a žiakov škôl v národnostnom školstve,
7. športové súťaže v oblasti rozvoja pohybových a športových aktivít v školách a školských zariadeniach.

(3) Predmetová olympiáda nadväzuje na obsah príslušného štátneho vzdelávacieho programu s cieľom zvyšovania rozvojového potenciálu individuálneho výkonu alebo tímovej spolupráce detí a žiakov. Predmetová olympiáda môže byť jednopredmetová alebo multidisciplinárna. Vykonávateľom predmetovej olympiády môže byť len organizácia zriadená Ministerstvom školstva, výskumu, vývoja a mládeže Slovenskej republiky (ďalej len „ministerstvo“) na plnenie úloh v oblasti rozvoja odborného vzdelávania a prípravy alebo organizácia zriadená ministerstvom na plnenie úloh v oblasti podpory a rozvoja práce s mládežou (ďalej len „priamo riadená organizácia“).

(4) Tematická súťaž má prierezový charakter s cieľom  zabezpečiť oblasti výchovy a vzdelávania so špecifickým zameraním podľa aktuálnych potrieb spoločnosti.

(5) Umelecká súťaž sa zameriava na podporu a rozvíjanie tvorivej činnosti v oblastiach neprofesionálnej umeleckej tvorby s cieľom podpory tvorivosti a zviditeľnenia detí s nadaním a žiakov s nadaním.

(6) Súťaž v odborných teoretických vedomostiach a praktických zručnostiach nadväzuje na príslušný štátny vzdelávací program v teoretických, odborných a praktických vedomostiach a zručnostiach v rámci jednotlivých skupín odborov vzdelávania.

(7) Súťaž pre deti a žiakov so špeciálnymi výchovno-vzdelávacími potrebami sa zameriava na posilnenie sebavedomia, rozvíjanie sociálnych zručností a podporu inkluzívneho prostredia tak, aby zohľadňovala individuálne potreby a schopnosti dieťaťa alebo žiaka.

(8) Súťaž pre deti a žiakov škôl v národnostnom školstve sa zameriava na podporu jazykových a kultúrnych práv, zručností a identity národnostných menšín.

(9) Súťaže podľa spôsobu súťaženia sú súťaže
a) jednotlivcov, 
b) tímov.

(10) Súťaže podľa spôsobu postupu sú súťaže
7. postupové,
7. otvorené.
(11) Súťaže sa môžu členiť aj podľa vekových skupín alebo podľa stupňa získaného vzdelania.

(12) Postupová súťaž má najmenej tri úrovne. Postupová súťaž môže mať aj školské kolo a medzinárodné kolo. Otvorená súťaž má celoštátne kolo. Otvorená súťaž môže mať aj medzinárodné kolo.

(13) Pre kombináciu jedného zamerania, jednej cieľovej skupiny a jedného spôsobu alebo jednej formy súťaženia môže byť súčasne účinný organizačný poriadok len jednej súťaže.

Čl. 4 [bookmark: _Toc175224375]
Organizačný poriadok súťaže

1. Organizačný poriadok súťaže je súbor pravidiel, postupov a štandardov, ktorými sa riadi súťaž a všetky spolupracujúce subjekty.

1. Vykonávateľom je subjekt, ktorému bol schválený organizačný poriadok súťaže alebo organizačný poriadok predmetovej olympiády.

1. Ak má vykonávateľ zabezpečovať súťaž alebo predmetovú olympiádu v spolupráci s ďalším vykonávateľom (ďalej len „spolupracujúci vykonávateľ“), táto skutočnosť sa uvádza v organizačnom poriadku súťaže; súčasne sa uvádzajú úlohy spolupracujúceho vykonávateľa vo vzťahu k zabezpečovaniu súťaže.  


1. Schválený organizačný poriadok súťaže sa zverejňuje na webovom sídle ministerstva a webovom sídle vykonávateľa; ak súťaž zabezpečuje vykonávateľ so spolupracujúcim vykonávateľom, organizačný poriadok súťaže sa zverejňuje na všetkých príslušných webových sídlach. Za ministerstvo je vykonávateľom priamo riadená organizácia.


1. Vykonávateľ a spolupracujúci vykonávateľ môže podľa potreby vydať v súlade s organizačným poriadkom súťaže metodicko-organizačné pokyny pre príslušný ročník súťaže, ktoré zasiela všetkým regionálnym úradom školskej správy (ďalej len „regionálny úrad“) a ministerstvu elektronicky na adresu elektronickej pošty zverejnenú na webovom sídle ministerstva; regionálny úrad ich následne zasiela príslušným školám a školským zariadeniam vo svojej územnej pôsobnosti.

Čl. 5 [bookmark: _Toc175224376]
Žiadosť o schválenie organizačného poriadku súťaže

1. Žiadateľom o schválenie organizačného poriadku súťaže (ďalej len „žiadateľ“) môže byť
a) priamo riadená organizácia, 
b) orgán územnej samosprávy,
c) škola alebo školské zariadenie,
d) registrovaná cirkev alebo náboženská spoločnosť alebo
e) iná právnická osoba.

(14) Žiadosť o schválenie organizačného poriadku súťaže (ďalej len „žiadosť“) podáva žiadateľ ministerstvu v termíne určenom vo výzve, ktorú ministerstvo zverejňuje na svojom webovom sídle; na žiadosti podané po tomto termíne sa neprihliada.

(15) Prílohami žiadosti sú
a) organizačný poriadok súťaže,
b) návrh rozpočtu súťaže a
c) zoznam navrhovaných členov celoštátnej odbornej komisie súťaže.

(16) Vzor žiadosti a jej príloh sa zverejňuje na webovom sídle ministerstva.

(17) Žiadosť sa podáva na adresu elektronickej pošty sutaze@minedu.sk zverejnenú na webovom sídle ministerstva a v listinnej podobe na adresu ministerstva. Ak sa žiadosť podáva v listinnej podobe, prílohy sa prikladajú v troch vyhotoveniach.

(18) Žiadosť sa posudzuje formálne a obsahovo. Za formálne posúdenie žiadosti podľa odsekov 7 a 8 zodpovedá organizačný útvar na úrovni zodpovedajúcej prvému stupňu riadenia, v ktorého pôsobnosti sú súťaže (ďalej len „príslušný útvar“).  

(19) Ak žiadosť nie je úplná, príslušný útvar vyzve žiadateľa na jej doplnenie v ním určenej lehote. Ak žiadateľ v tejto lehote žiadosť nedoplní, na žiadosť sa neprihliada. 
(20) Ak príslušný útvar vyhodnotí, že v žiadosti ide o schválenie organizačného poriadku súťaže, ktorá je svojím zameraním, cieľovou skupinou, spôsobom alebo formou súťaženia rovnaká alebo obdobná podľa čl. 3 ods. 13 s inou súťažou, ktorej organizačný poriadok bol schválený skôr, žiadosť sa ďalej neposudzuje.

Čl. 6 [bookmark: _Toc175224377]
Posudzovanie žiadosti

1. Príslušná priamo riadená organizácia vedie zoznam expertov podľa obsahového zamerania súťaže na účely posudzovania žiadosti o schválenie organizačných poriadkov súťaže.

1. Ak príslušný útvar vyhodnotí žiadosť ako úplnú, vedúci zamestnanec príslušného útvaru (ďalej len „vedúci zamestnanec“) požiada priamo riadenú organizáciu podľa obsahového zamerania súťaže o zabezpečenie vypracovania dvoch posudkov expertmi zo zoznamu podľa odseku 1.


1. Príslušná priamo riadená organizácia požiada expertov zo zoznamu podľa odseku 1, ktorých určí ministerstvo, na vypracovanie posudkov. Expert predloží posudok príslušnej priamo riadenej organizácii do 15 pracovných dní odo dňa, kedy ho príslušná priamo riadená organizácia požiadala o vypracovanie posudku.

1. Posudky obsahujú bodové hodnotenie organizačného poriadku súťaže a odporúčanie 
a) schváliť organizačný poriadok súťaže alebo
b) neschváliť organizačný poriadok súťaže s uvedením dôvodov.

1. Príslušná priamo riadená organizácia predloží posudky expertov spolu s priemerom bodového hodnotenia organizačného poriadku súťaže príslušnému útvaru do troch pracovných dní odo dňa predloženia posudkov príslušnej priamo riadenej organizácii.

1. Ak expert pridelí žiadosti menej ako 60 % z celkového počtu bodov, ktoré možno žiadosti prideliť, odporučí neschváliť organizačný poriadok súťaže. Ak expert pridelí žiadosti najmenej 60 % z celkového počtu bodov, ktoré možno žiadosti prideliť, odporučí schváliť organizačný poriadok súťaže. 


(7) Ak žiadosť získala v bodovom hodnotení jedného experta menej ako 60 % z celkového počtu bodov, ktoré možno žiadosti prideliť, a v bodovom hodnotení druhého experta najmenej 60 % z celkového počtu bodov, ktoré možno žiadosti prideliť, príslušná priamo riadená organizácia požiada príslušný útvar o určenie tretieho experta zo zoznamu podľa odseku 1 na vypracovanie posudku. 

(8)  Tretí expert podľa odseku 7 vypracuje posudok bez znalosti o počte bodov, ktoré žiadosť získala v posudkoch podľa odseku 4. 

(9) Posudok tretieho experta podľa odseku 8 nahrádza ten posudok podľa odseku 4, s ktorého odporúčaním sa  nezhoduje. 

(10) Ak žiadosť získala v oboch posudkoch podľa odseku 4 najmenej 60 % z celkového počtu bodov, ktoré žiadosti možno prideliť, príslušný útvar navrhne schváliť organizačný poriadok súťaže. 

(11) Príslušný útvar na základe odporúčaní expertov vypracuje návrh zoznamu súťaží, ktorých organizačné poriadky navrhuje schváliť, a súťaží, ktorých organizačné poriadky navrhuje neschváliť. Vedúci zamestnanec návrh zoznamu predloží na schválenie štátnemu tajomníkovi, v ktorého pôsobnosti je príslušný útvar (ďalej len „štátny tajomník“); návrh zoznamu má odporúčací charakter.

(12) Organizačný poriadok súťaže možno schváliť, len ak je v súlade s právnymi predpismi a touto smernicou.



Čl. 7 [bookmark: _Toc175224378]
Schválenie organizačného poriadku súťaže a schválenie zmeny organizačného poriadku súťaže

1. Príslušný útvar oznámi schválenie alebo neschválenie organizačného poriadku súťaže žiadateľovi do 31. augusta; ak organizačný poriadok súťaže nebol schválený, príslušný útvar oznámi žiadateľovi aj dôvody, pre ktoré nebol schválený.

1. Zoznam súťaží, ktorých organizačné poriadky boli schválené na nasledujúci školský rok, sa zverejňuje na webovom sídle ministerstva každoročne do 31. augusta.[footnoteRef:4]) [4: ) § 52 ods. 7 písm. b) zákona č. 321/2025 Z. z. o školskej správe a o zmene a doplnení niektorých zákonov.] 


1. Schválenie organizačného poriadku súťaže platí päť rokov odo dňa schválenia.

1. Zmeny v organizačnom poriadku súťaže, ktoré nemajú podstatný vplyv na organizáciu príslušnej súťaže alebo nemajú podstatný vplyv na jej rozpočet, predkladá vykonávateľ príslušnému útvaru. Zmeny v schválenom organizačnom poriadku súťaže schvaľuje na návrh príslušného útvaru štátny tajomník.

1. Ak vedúci zamestnanec zistí, že navrhovaná zmena má podstatný vplyv na organizáciu súťaže alebo má podstatný vplyv na rozpočet súťaže, štátnemu tajomníkovi navrhne zmenu neschváliť. Ak štátny tajomník zmenu neschváli, vedúci zamestnanec túto skutočnosť oznámi vykonávateľovi a vyzve ho na podanie novej žiadosti o schválenie organizačného poriadku súťaže.

Čl. 8 [bookmark: _Toc175224379]
Zrušenie organizačného poriadku súťaže

1. Štátny tajomník môže schválený organizačný poriadok súťaže zrušiť, ak sa preukáže, že
a) regionálny úrad vypovedal zmluvu o zabezpečení súťaže (ďalej len „zmluva“) z dôvodu jej porušenia, ak ide o celoštátne kolo,
b) súťaž sa neuskutočňuje v súlade s organizačným poriadkom súťaže,
c) súťaž sa neuskutočňuje v súlade s princípmi uvedenými v čl. 2 ods. 2,
d) vykonávateľ alebo spolupracujúci vykonávateľ nezabezpečil hospodárne, efektívne, účinné a účelné vynakladanie finančných prostriedkov zo štátneho rozpočtu určených na súťaž,
e) celoštátna odborná komisia uvedie nepravdivé skutočnosti v správe o priebehu a výsledkoch súťaže,
f) súťažiaci v medzinárodnom kole boli vybraní bez uskutočnenia celoštátneho kola,
g) do okresných kôl súťaže sa za celú Slovenskú republiku prihlási menej ako 50 % škôl alebo školských zariadení podľa cieľovej skupiny,
h) vykonávateľ celoštátneho kola súťaže nepredloží príslušnému útvaru návrh rozpočtu súťaže na nasledujúci kalendárny rok v lehote podľa čl. 14 ods. 1,
i) predseda celoštátnej odbornej komisie nepredloží príslušnému útvaru hodnotiacu správu o priebehu ročníka súťaže v lehote podľa čl. 12 ods. 2.

1. Informáciu o zrušení schváleného organizačného poriadku súťaže spolu s odôvodnením oznámi príslušný útvar vykonávateľovi a všetkým regionálnym úradom. Regionálny úrad bezodkladne informuje o zrušení organizačného poriadku súťaže dotknuté školy a školské zariadenia vo svojej územnej pôsobnosti.

Čl. 9 [bookmark: _Toc175224380]
Riadenie súťaže

1. Organizátor poveruje vykonávateľa alebo spolupracujúceho vykonávateľa, ak zabezpečuje súťaž, metodickým, odborným, finančným, organizačným, technickým a administratívnym zabezpečením súťaže. 

1. Podmienky účasti v súťaži určuje organizačný poriadok súťaže. Podmienkou účasti v kole na vyššej úrovni súťaže je vždy úspešná účasť v kole na nižšej úrovni súťaže.

1. Školské kolo organizačne a finančne zabezpečuje príslušná škola alebo školské zariadenie a riadi ho komisia, ktorú zriaďuje riaditeľ príslušnej školy alebo školského zariadenia. Okresné kolá a krajské kolá organizuje, koordinuje a finančne zabezpečuje príslušný regionálny úrad. Celoštátne kolo metodicky a organizačne  zabezpečuje organizátor. Ak celoštátne kolo súťaže finančne nezabezpečuje ministerstvo, finančne ho zabezpečuje regionálny úrad.

1. Celoštátna odborná komisia má predsedu a najmenej päť a najviac deväť ďalších členov. Členov celoštátnej odbornej komisie vymenúva a odvoláva vedúci zamestnanec na základe zoznamu navrhovaných členov celoštátnej komisie, ktorý tvorí prílohu žiadosti. Členovia celoštátnej odbornej komisie sa vymenúvajú na obdobie platnosti organizačného poriadku súťaže. Predsedu celoštátnej odbornej komisie volia spomedzi seba jej členovia na prvom zasadnutí; predsedom celoštátnej odbornej komisie nemôže byť zástupca regionálneho úradu alebo zástupca ministerstva.

1. Členstvo v celoštátnej odbornej komisii zaniká
a) právoplatným odsúdením za spáchanie úmyselného trestného činu alebo právoplatným odsúdením za spáchanie trestného činu z nedbanlivosti, ak výkon trestu odňatia slobody nebol podmienečne odložený,
b) obmedzením spôsobilosti na právne úkony,
c) doručením písomného oznámenia vedúcemu zamestnancovi o vzdaní sa funkcie člena celoštátnej odbornej komisie; členstvo zaniká dňom doručenia písomného oznámenia alebo dňom uvedeným v písomnom oznámení alebo
d) odvolaním,
e) smrťou alebo vyhlásením za mŕtveho.

1. Vedúci zamestnanec odvolá člena celoštátnej odbornej komisie na návrh jej predsedu; ak ide o predsedu, odvolá ho na návrh štatutárneho orgánu vykonávateľa. Vedúci zamestnanec môže odvolať člena celoštátnej odbornej komisie, ak sa nezúčastnil najmenej dvakrát po sebe na koordinačných stretnutiach k súťaži, alebo ak preukázateľne nezabezpečil odbornú časť celoštátneho kola súťaže.

1. Organizačný poriadok súťaže upraví zloženie, činnosť a počet členov odborných komisií na všetkých úrovniach uvedených v organizačnom poriadku súťaže.

1. [bookmark: _Hlk166491033]Členom odbornej komisie okrem celoštátnej odbornej komisie môže byť pedagogický zamestnanec, odborný zamestnanec, vysokoškolský učiteľ, zástupca profesijného združenia, výskumný pracovník, člen občianskeho združenia, ktoré pôsobí v príslušnej oblasti, zástupca regionálneho úradu, zástupca priamo riadenej organizácie alebo významná osobnosť z oblasti, v ktorej sa uskutočňuje súťaž.

1. Členom celoštátnej odbornej komisie môže byť pedagogický zamestnanec, odborný zamestnanec, vysokoškolský učiteľ, zástupca profesijného združenia, výskumný pracovník, člen občianskeho združenia, ktoré pôsobí v príslušnej oblasti, zástupca regionálneho úradu, zástupca priamo riadenej organizácie, zamestnanec organizačného útvaru ministerstva príslušného podľa obsahového zamerania súťaže, zamestnanec príslušného útvaru, alebo významná osobnosť z oblasti, v ktorej sa uskutočňuje súťaž.

1. Za člena odbornej komisie možno vymenovať fyzickú osobu, ktorá má prax v oblasti podľa obsahového zamerania príslušnej súťaže najmenej jeden rok. Za predsedu celoštátnej odbornej komisie možno zvoliť len člena, ktorý má vysokoškolské vzdelanie druhého stupňa.

1. [bookmark: _Hlk168653753]Predsedu krajskej odbornej komisie vymenúva a odvoláva riaditeľ príslušného regionálneho úradu na návrh celoštátnej odbornej komisie. Členov krajskej odbornej komisie vymenúva a odvoláva riaditeľ príslušného regionálneho úradu po dohode s predsedom tejto komisie.

1. Predsedu okresnej odbornej komisie vymenúva a odvoláva riaditeľ príslušného regionálneho úradu na návrh krajskej odbornej komisie. Členov okresnej odbornej komisie vymenúva a odvoláva riaditeľ príslušného regionálneho úradu po dohode s predsedom tejto komisie.

1. Členstvo v odborných komisiách je dobrovoľné a nezastupiteľné.

1. Člen odbornej komisie zachováva mlčanlivosť o všetkých skutočnostiach, 
o ktorých sa dozvedel pri výkone svojej funkcie v komisii alebo v súvislosti s ňou; túto povinnosť má aj po skončení výkonu funkcie člena komisie.

Čl. 10 [bookmark: _Toc175224381]
Organizácia súťaže

1. Organizátorom poverený vykonávateľ a spolupracujúci vykonávateľ, ak zabezpečuje, postupuje pri uskutočňovaní súťaže najmä podľa organizačného poriadku súťaže, tejto smernice a podmienok pridelenia finančných prostriedkov.

1. Vykonávateľ a spolupracujúci vykonávateľ, ak zabezpečuje súťaž spolu s vykonávateľom, zodpovedá organizátorovi za 
a) dodržiavanie organizačného poriadku súťaže,
b) zabezpečenie riadneho priebehu súťaže,
c) zabezpečenie vhodného stravovania pre účastníkov súťaže,
d) ubytovacie, priestorové, materiálne a technické podmienky a
e) rovnaké súťažné podmienky pre všetkých účastníkov súťaže.

(3) Vykonávateľ a spolupracujúci vykonávateľ, ak zabezpečuje, zodpovedá za vyhotovenie diplomu zo súťaže na všetkých úrovniach každému súťažiacemu, ktorý sa umiestnil na prvom, druhom alebo treťom mieste. Ak ide o súťaž tímov, diplom sa vyhotovuje pre každého člena tímu.

(4) Diplom obsahuje
a) názov súťaže,
b) logo ministerstva,
c) názov vykonávateľa,
d) meno a priezvisko súťažiaceho,
e) názov školy súťažiaceho,
f) príslušné kolo súťaže,
g) umiestnenie súťažiaceho, 
h) dátum konania súťaže,
i) identifikačný kód súťažiaceho,
j) podpis predsedu odbornej komisie na príslušnej úrovni súťaže a
k) registratúrne číslo schváleného organizačného poriadku súťaže.

Čl. 11 [bookmark: _Toc175224382]
Bezpečnosť a ochrana zdravia účastníkov súťaže a účastníkov sprievodných podujatí

1. Počas uskutočňovania súťaže a sprievodných podujatí musí byť dodržaná bezpečnosť a ochrana zdravia všetkých účastníkov súťaže a sprievodných podujatí.

1. Za dodržiavanie bezpečnosti a ochrany zdravia počas súťaže, ak ide o účastníkov sprievodných podujatí, zodpovedá vykonávateľ alebo spolupracujúci vykonávateľ, ktorý má súťaž zabezpečovať v súlade s organizačným poriadkom, a ak ide o účastníkov súťaže, vykonávateľ alebo spolupracujúci vykonávateľ, ktorý má súťaž zabezpečovať v súlade s organizačným poriadkom a pedagogický zamestnanec alebo odborný zamestnanec poverený riaditeľom príslušnej školy alebo príslušného školského zariadenia.

1. Na miesto konania súťaže a späť cestujú deti a žiaci v sprievode pedagogického zamestnanca alebo odborného zamestnanca školy alebo školského zariadenia alebo v sprievode inej plnoletej osoby, ktorú písomne poveril riaditeľ školy alebo školského zariadenia s informovaným súhlasom zákonného zástupcu dieťaťa alebo žiaka.

1. Regionálny úrad v spolupráci s riaditeľmi škôl a školských zariadení môže určiť osobu podľa odseku 3 spoločne pre viaceré školy alebo školské zariadenia.

Čl. 12 [bookmark: _Toc175224383]
Vyhodnotenie súťaže

(1) [bookmark: _Hlk165992554]Predseda odbornej komisie kola na nižšej úrovni súťaže vypracuje správu o priebehu a výsledkoch súťaže a spolu s výsledkovou listinou ju do desiatich pracovných dní od skončenia príslušného kola súťaže zašle
a) predsedovi odbornej komisie kola na vyššej úrovni súťaže elektronicky vo formáte pdf v needitovateľnej podobe,
b) vykonávateľovi alebo spolupracujúcemu vykonávateľovi, elektronicky vo formáte pdf v needitovateľnej podobe,
c) príslušnému regionálnemu úradu elektronicky vo formáte pdf v needitovateľnej podobe a  
d) ministerstvu elektronicky v editovateľnej podobe.

(2) Výsledkovou listinou sa rozumie prehľad výsledkov žiakov v príslušnom kole a kategórii zostavený podľa získaných bodov vrátane identifikačného kódu súťažiaceho; výsledky žiakov sa uvádzajú v zostupnom poradí podľa celkového počtu bodov. 

(3) Ministerstvo upraví výsledkovú listinu na účely sprístupnenia v súlade s osobitným predpisom.[footnoteRef:5]) [5: ) § 39 ods. 1 písm. a) zákona č. 18/2018 Z. z. o ochrane osobných údajov a o zmene a doplnení niektorých zákonov.] 


(4) Celoštátna odborná komisia zostaví hodnotiacu správu o priebehu ročníka súťaže. Ak ide o postupovú súťaž, hodnotiacu správu zostavuje na základe správ o priebehu a výsledkoch súťaže odborných komisií kôl na nižších úrovniach súťaže. Prílohou hodnotiacej správy je informácia o celkovej zapojenosti škôl do súťaže, výsledková listina z celoštátneho kola súťaže a zoznam detí a žiakov, ktorí sa umiestnili na prvom, druhom alebo na treťom mieste v rámci každej úrovne súťaže v príslušnom školskom roku spolu s názvom školy dieťaťa alebo žiaka. Predseda celoštátnej odbornej komisie zašle hodnotiacu správu príslušnému útvaru na adresu elektronickej pošty zverejnenú na webovom sídle ministerstva do 20 pracovných dní od ukončenia najvyššieho kola súťaže.

Čl. 13 [bookmark: _Toc175224384]
Účasť na medzinárodnom kole

1. Na medzinárodné kolo, ktoré nadväzuje na celoštátnu súťaž, vysiela súťažiacich vykonávateľ poverený príslušným útvarom

1. Medzinárodného kola sa zúčastňujú víťazi celoštátnych kôl alebo deti a žiaci vybraní na súťaž v súlade s organizačným poriadkom súťaže a pravidlami súťaže.

1. Za spôsob výberu súťažiacich a vedúceho tímu na medzinárodné kolo zodpovedá celoštátna odborná komisia.

1. Vycestovanie súťažiacich a vedúcich tímov na medzinárodné kolo administratívne a technicky zabezpečuje priamo riadená organizácia podľa obsahového zamerania súťaže v spolupráci s celoštátnou odbornou komisiou a vykonávateľom.

1. Na prípravu na medzinárodné kolo sa uskutočňujú sústredenia, ktoré zabezpečuje vykonávateľ v spolupráci s celoštátnou odbornou komisiou alebo príslušným útvarom poverenou priamo riadenou organizáciou podľa obsahového zamerania súťaže. Rozsah prípravy určuje organizačný poriadok súťaže alebo metodicko-organizačné pokyny podľa čl. 4 ods. 4. Za odborné zabezpečenie sústredení zodpovedá príslušná celoštátna odborná komisia.

1. Výdavky spojené s účasťou súťažiacich a vedúcich tímov na medzinárodnom kole súťaže a s uskutočnením príprav a organizovania medzinárodného kola v Slovenskej republike sa uhrádzajú z rozpočtu ministerstva v súlade s rozpočtovými možnosťami rozpočtovej kapitoly ministerstva a z mimorozpočtových zdrojov.

1. Príslušný útvar poverí zabezpečením vykonania medzinárodného kola v Slovenskej republike priamo riadenú organizáciu, regionálny úrad, školu, školské zariadenie alebo inú právnickú osobu. Ak má byť organizované medzinárodné kolo v Slovenskej republike, táto skutočnosť sa uvádza v organizačnom poriadku súťaže.

1. Zástupcov Slovenskej republiky vo výkonných orgánoch medzinárodných kôl a odborných expertov podľa pravidiel medzinárodnej súťaže na návrh predsedu celoštátnej odbornej komisie po predchádzajúcom prerokovaní s organizátorom a vykonávateľom, vymenúva a odvoláva štátny tajomník.

1. Zoznam súťaží s medzinárodným kolom na príslušný školský rok, na ktoré ministerstvo môže poskytnúť finančné prostriedky, schvaľuje štátny tajomník. Tento zoznam sa zverejňuje na webovom sídle ministerstva do 31. augusta.

Čl. 14 [bookmark: _Toc175224385]
Financovanie súťaží

1. [bookmark: _Hlk170815967]Vykonávateľ celoštátneho kola súťaže financovanej ministerstvom predkladá príslušnému útvaru každoročne do 30. júna návrh rozpočtu súťaže na nasledujúci kalendárny rok. Vzor rozpočtu súťaže sa zverejňuje na webovom sídle ministerstva. Návrh rozpočtu súťaže schvaľuje štátny tajomník.

1. Ak vykonávateľ zabezpečuje súťaž so spolupracujúcim vykonávateľom, návrh rozpočtu obsahuje aj identifikačné údaje spolupracujúceho vykonávateľa, sídlo spolupracujúceho vykonávateľa a samosprávny kraj, v ktorom má sídlo spolupracujúci vykonávateľ. Finančné zdroje sa poskytnú spolupracujúcemu vykonávateľovi prostredníctvom príslušného regionálneho úradu podľa sídla spolupracujúceho vykonávateľa.  

1. Na zabezpečenie súťaží možno použiť finančné prostriedky z
a) rozpočtovej kapitoly ministerstva,
b) iných rozpočtových kapitol,
c) iných zdrojov, ako je štátny rozpočet.

(66) Z rozpočtovej kapitoly ministerstva sa poskytujú finančné prostriedky na úhradu nákladov spojených s prípravou, účasťou, organizáciou a vykonaním okresných, krajských, celoštátnych a medzinárodných kôl súťaží.

(67) Na zabezpečenie okresných kôl súťaží a krajských kôl súťaží poskytuje ministerstvo finančné prostriedky regionálnym úradom.

(68) Na  zabezpečenie celoštátnych kôl súťaží poskytuje ministerstvo finančné prostriedky vykonávateľovi alebo spolupracujúcemu vykonávateľovi, ak zabezpečuje súťaž, prostredníctvom regionálneho úradu; ak je vykonávateľom priamo riadená organizácia, poskytuje ich priamo riadenej organizácii.

(69) Na zabezpečenie medzinárodných kôl súťaží poskytuje ministerstvo finančné prostriedky vykonávateľovi.



Čl. 15 [bookmark: _Toc175224386]
Financovanie okresných kôl súťaží a krajských kôl súťaží

1. Regionálny úrad osloví školy, školské zariadenia alebo iné právnické osoby so sídlom na území príslušného okresu alebo príslušného kraja podľa úrovne súťaže s ponukou na zabezpečenie súťaže a vyberie subjekt, ktorý súťaž zabezpečí.[footnoteRef:6]) [6: ) § 55 ods. 9 zákona č. 321/2025 Z. z. ] 


(71) Regionálny úrad s vybraným subjektom uzatvorí zmluvu, ktorej vzor je uvedený v prílohe, a poskytne vybranému subjektu súťaže finančné prostriedky; ak je vybraným subjektom škola alebo školské zariadenie, ktoré nie je právnickou osobou, zmluvu uzatvorí s príslušným zriaďovateľom.

(72) Vybraný subjekt po skončení príslušného kola súťaže predloží regionálnemu úradu prehľad skutočných výdavkov za príslušné kolo súťaže, ktorého vzor sa zverejňuje na webovom sídle ministerstva, spolu s účtovnými dokladmi, do desiatich pracovných dní od skončenia príslušného kola súťaže. 

(73) Regionálny úrad overí správnosť prehľadu skutočných výdavkov a účtovných dokladov a posúdi oprávnenosť výdavkov do desiatich pracovných dní odo dňa predloženia prehľadu. Regionálny úrad podľa potreby prerokuje oprávnenosť výdavkov s vybraným subjektom.

(74) Ak sú skutočné výdavky na zabezpečenie príslušného kola súťaže nižšie ako objem finančných prostriedkov, ktoré poskytol regionálny úrad, vybraný subjekt rozdiel vráti príslušnému regionálnemu úradu najneskôr v deň zaslania vyúčtovania; regionálny úrad finančné prostriedky vrátené od všetkých vykonávateľov alebo spolupracujúcich vykonávateľov vráti ministerstvu podľa pokynov ministerstva.

(75) Na zabezpečenie stravovania a ubytovania účastníkov sa prednostne využívajú účelové zariadenia ministerstva, školské účelové zariadenia a školské internáty.

(76) Na súťaže sa prednostne využívajú priestory objektov škôl a školských zariadení bezplatne, v odôvodnenom prípade na základe dohody s poskytovateľom priestorov za úhradu prevádzkových nákladov.

(77) Na ocenenie víťazov a na ďalšie výdavky spojené s uskutočňovaním súťaže môže vybraný subjekt použiť aj finančné prostriedky od iných subjektov.

(78) Regionálny úrad predkladá organizačnému útvaru ministerstva, v ktorého pôsobnosti je financovanie regionálneho školstva (ďalej len „sekcia financovania“), vyúčtovanie finančných prostriedkov, ktoré mu boli poskytnuté na zabezpečenie okresných kôl a krajských kôl súťaží, súhrnne podľa pokynov ministerstva.

Čl. 16 [bookmark: _Toc175224387]
Financovanie celoštátnych kôl súťaží
 
(1) Ministerstvo poskytuje finančné prostriedky na zabezpečenie celoštátneho kola do 28. februára regionálnym úradom, ak vykonávateľom nie je priamo riadená organizácia, inak ich poskytuje priamo riadenej organizácii.

(2) Regionálny úrad s vykonávateľom, ktorým nie je priamo riadená organizácia, alebo so spolupracujúcim vykonávateľom, ak zabezpečuje súťaž, uzatvorí zmluvu, ktorej vzor je uvedený v prílohe, a poskytne vykonávateľovi alebo spolupracujúcemu vykonávateľovi, ak zabezpečuje súťaž, finančné prostriedky.

(3) Vykonávateľ, ktorým nie je priamo riadená organizácia, alebo spolupracujúci vykonávateľ, ak zabezpečuje súťaž, po skončení celoštátneho kola súťaže predloží regionálnemu úradu do desiatich pracovných dní od skončenia celoštátneho kola súťaže prehľad skutočných výdavkov na celoštátne kolo súťaže, ktorého vzor sa zverejňuje na webovom sídle ministerstva, spolu s účtovnými dokladmi.

(4) Regionálny úrad overí správnosť prehľadu skutočných výdavkov a účtovných dokladov a posúdi oprávnenosť výdavkov do desiatich pracovných dní odo dňa predloženia prehľadu. Regionálny úrad podľa potreby prerokuje oprávnenosť výdavkov s vykonávateľom alebo so spolupracujúcim vykonávateľom.

(5) Ak sú skutočné výdavky na zabezpečenie celoštátneho kola súťaže nižšie ako objem finančných prostriedkov, ktoré poskytol regionálny úrad, vykonávateľ alebo spolupracujúci vykonávateľ rozdiel vráti príslušnému regionálnemu úradu do piatich pracovných dní od posúdenia oprávnenosti výdavkov; regionálny úrad finančné prostriedky vrátené od všetkých vykonávateľov alebo spolupracujúcich vykonávateľov vráti ministerstvu podľa pokynov ministerstva.

(6) Regionálny úrad predkladá sekcii financovania vyúčtovanie finančných prostriedkov, ktoré mu boli poskytnuté na zabezpečenie celoštátnych kôl súťaží, súhrnne podľa pokynov ministerstva.

(7) Ustanovenia čl. 15 ods. 6 až 9 sa vzťahujú aj na celoštátne kolá súťaží.

Čl. 17 [bookmark: _Toc175224388]
Financovanie medzinárodných kôl súťaží

1. Finančné prostriedky na zabezpečenie medzinárodného kola súťaže poskytne ministerstvo podľa svojich rozpočtových možností, len ak je v schválenom organizačnom poriadku súťaže uvedené, že súťaž má aj medzinárodné kolo.

1. Vykonávateľ, ktorým nie je priamo riadená organizácia, požiada písomne ministerstvo o pridelenie finančných prostriedkov na organizačné zabezpečenie súťaže. K žiadosti o pridelenie finančných prostriedkov sa prikladá rozpočet na medzinárodné kolo súťaže. [footnoteRef:7]) [7: ) § 31 zákona č. 322/2025 Z. z. o financovaní škôl a školských zariadení ] 


1. Vykonávateľ, ktorým nie je priamo riadená organizácia, po skončení medzinárodného kola súťaže predloží príslušnému útvaru do desiatich pracovných dní od skončenia medzinárodného kola súťaže prehľad skutočných výdavkov na medzinárodné kolo súťaže, ktorého vzor sa zverejňuje na webovom sídle ministerstva, spolu s účtovnými dokladmi. 

1. Príslušný útvar overí správnosť prehľadu skutočných výdavkov a účtovných dokladov a posúdi oprávnenosť výdavkov do 20 pracovných dní odo dňa predloženia prehľadu.
1. Ak sú skutočné výdavky na zabezpečenie medzinárodného kola súťaže nižšie ako objem finančných prostriedkov, ktoré poskytlo ministerstvo, vykonávateľ rozdiel vráti ministerstvu do desiatich pracovných dní od skončenia medzinárodného kola súťaže.


Čl. 18 [bookmark: _Toc175224389]
Pravidlá poskytovania finančných prostriedkov za mimoriadne výsledky žiakov

(1) Ministerstvo môže prideliť z rozpočtovej kapitoly ministerstva zriaďovateľovi finančné prostriedky za
a) mimoriadne výsledky žiakov v celoštátnom kole súťaže,
b) mimoriadne výsledky žiakov v medzinárodnom kole súťaže, ktoré je pokračovaním súťaže podľa písmena a),
c) účasť školy v medzinárodnom projekte alebo programe.

(2) Finančné prostriedky sa poskytujú zriaďovateľom základných škôl, zriaďovateľom stredných škôl zriaďovateľom základných umeleckých škôl.

(3) Finančné prostriedky sa poskytujú zriaďovateľovi na základe bodového ohodnotenia školy za
83. umiestnenie na celoštátnom kole predmetovej olympiády
1. päť bodov za prvé miesto jednotlivca alebo tímu,
2. štyri body za druhé miesto jednotlivca alebo tímu,
3. tri body za tretie miesto jednotlivca alebo tímu,
e) umiestnenie na celoštátnom kole súťaže okrem predmetovej olympiády a školskej športovej súťaže
1. štyri body za prvé miesto jednotlivca alebo tímu, 
2. tri body za druhé miesto jednotlivca alebo tímu, 
3. dva body za tretie miesto jednotlivca alebo tímu,
f) umiestnenie v medzinárodnom kole
1. desať bodov za prvé miesto jednotlivca alebo tímu,
2. deväť bodov za druhé miesto jednotlivca alebo tímu,
3. osem bodov za tretie miesto jednotlivca alebo tímu,
g) účasť žiakov školy na realizácii medzinárodného projektu alebo programu najviac päť bodov,
h) za ocenenie jednotlivca alebo tímu v medzinárodnom projekte alebo programe päť bodov.

(4) Pri hodnotení umiestnenia tímu zloženého zo žiakov rôznych škôl získa každá škola celé bodové ohodnotenie tímu.

(5) Finančné prostriedky sa poskytujú zriaďovateľovi aj za obdobné umiestnenie v súťaži ako umiestnenie podľa odseku 3 písm. b) a c), ak sa poradie v súťaži neurčuje. Pravidlá pre obdobné umiestnenie v súťaži určuje organizačný poriadok súťaže.

Žiak, ktorý je súčasne žiakom základnej umeleckej školy a základnej školy alebo strednej školy, sa započítava do mimoriadnych výsledkov žiakov len raz, a to za školu, ktorú na príslušnej súťaži reprezentoval.

Čl. 19 [bookmark: _Toc175224390]
Oznamovanie výsledkov na poskytovanie finančných prostriedkov za mimoriadne výsledky žiakov

1. Zoznam súťaží, medzinárodných projektov a programov, za ktoré sa poskytujú finančné prostriedky, sa zverejňuje na webovom sídle ministerstva každoročne do 31. augusta na nasledujúci školský rok.[footnoteRef:8]) Zoznam súťaží zostavuje príslušný útvar po prerokovaní s ďalšími organizačnými útvarmi ministerstva, v ktorých pôsobnosti sú, základné školy, stredné školy a národnostné vzdelávanie, na základe zapojenosti škôl do jednotlivých súťaží. [8: ) § 22 ods. 2 zákona č. 322/2025 Z. z. o financovaní škôl a školských zariadení.] 


1. Vykonávateľ alebo spolupracujúci vykonávateľ, ak zabezpečuje súťaž, zapíše do zoznamu škôl, ktorý zverejní ministerstvo do 31. augusta na svojom webovom sídle, výsledky súťaže a účasť žiakov školy na realizácii projektu alebo programu a umiestnenie žiaka príslušnej školy v kole na najvyššej úrovni súťaže s pridelením bodov podľa čl. 18 ods. 3 a 4. Zoznam so zapísanými informáciami podľa prvej vety zasiela vykonávateľ  alebo spolupracujúci vykonávateľ, ak zabezpečuje súťaž, elektronicky sekcii financovania, do 30. septembra.

1. Vykonávateľ alebo spolupracujúci vykonávateľ, ak zabezpečuje súťaž, zodpovedajú za správnosť pridelenia bodov.

Čl. 20 [bookmark: _Toc175224391]
Poskytovanie finančných prostriedkov za mimoriadne výsledky žiakov

1. Ministerstvo pridelí zriaďovateľovi finančné prostriedky za mimoriadne výsledky žiakov podľa počtu bodov získaných žiakmi v príslušných oblastiach a sumy zodpovedajúcej hodnote jedného bodu.

1. Hodnota zodpovedajúca jednému bodu sa vypočíta ako podiel objemu finančných prostriedkov vyčlenených na tento účel ministerstvom a počtu všetkých bodov podľa čl. 18 ods. 3 a 4.

1. Zoznam škôl, pre ktoré ministerstvo poskytne finančné prostriedky za mimoriadne výsledky žiakov, zverejňuje ministerstvo na svojom webovom sídle každoročne do 15. novembra.[footnoteRef:9]) [9: ) § 22 ods. 6 zákona č. 322/2025 Z. z.] 


1. Zriaďovateľ pridelí finančné prostriedky za mimoriadne výsledky žiakov jednotlivým školám v jeho zriaďovateľskej pôsobnosti podľa počtu bodov, ktorými sa podieľali na ich získaní.

1. Finančné prostriedky pridelené zriaďovateľom za mimoriadne výsledky žiakov majú charakter bežných výdavkov a možno ich použiť v súlade s osobitným predpisom.[footnoteRef:10]) [10: ) § 22 ods. 5 zákona č. 322/2025 Z. z.] 


1. Skutočné čerpanie finančných prostriedkov za mimoriadne výsledky žiakov za kalendárny rok uvedie zriaďovateľ v správe o hospodárení.

Čl. 21 [bookmark: _Toc175224392]
Prechodné ustanovenia

1. Kolá súťaží schválených podľa predpisov účinných do 31. mája 2026  sa  od 1. júna 2026 organizujú podľa predpisov a organizačných poriadkov súťaží účinných do 31. mája 2026.

1. Zoznam súťaží schválených podľa predpisov účinných do 31. decembra 2025, ktorý bol zverejnený do 31. mája 2026, zostáva zachovaný.

1. Odborné komisie súťaží zriadené do 31. mája 2026 zostávajú zachované. Členovia celoštátnych odborných komisií súťaží vymenovaní podľa predpisov účinných do 31. mája 2026 sa považujú za členov celoštátnych odborných komisií podľa tejto smernice.

Čl. 22 [bookmark: _Toc175224393]
Zrušovacie ustanovenia

Zrušuje sa smernica č. 19/2024 o súťažiach a predmetových olympiádach.
 

Čl. 23 [bookmark: _Toc175224394]
Účinnosť

[bookmark: _Toc475951062][bookmark: _Toc475953295][bookmark: _Toc475957105][bookmark: _Toc476130834][bookmark: _Toc476134746][bookmark: _Toc477279013][bookmark: _Toc158715399]Táto smernica nadobúda účinnosť 1. júna 2026.

minister

